CELEX: 52021DP0091
Language: lt
Date: 1616630400000
Title: 2021 m. kovo 25 d. Europos Parlamento sprendimas dėl prašymo atšaukti Lívios Járókos (Lívia Járóka) imunitetą (2020/2198(IMM))

2021 12 8   
            
            
               LT
            
            
               Europos Sąjungos oficialusis leidinys
            
            
               C 494/186
            
         
      P9_TA(2021)0091
      Prašymas atšaukti Lívios Járókos (Lívia Járóka) imunitetą
      2021 m. kovo 25 d. Europos Parlamento sprendimas dėl prašymo atšaukti Lívios Járókos (Lívia Járóka) imunitetą (2020/2198(IMM))
      (2021/C 494/16)
      
         Europos Parlamentas,
      
                  —
               
               
                  atsižvelgdamas į Briuselio apeliacinio teismo generalinio prokuroro 2020 m. liepos 9 d. prašymą atšaukti Lívios Járókos imunitetą, kuris buvo paskelbtas 2020 m. rugsėjo 14 d. plenariniame posėdyje,
               
            
                  —
               
               
                  išklausęs Lívios Járókos paaiškinimų, kaip nurodyta Darbo tvarkos taisyklių 9 straipsnio 6 dalyje,
               
            
                  —
               
               
                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
               
            
                  —
               
               
                  atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus (1),
               
            
                  —
               
               
                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
               
            
                  —
               
               
                  atsižvelgdamas į Teisės reikalų komiteto pranešimą (A9-0050/2021),
               
            
                  A.
               
               
                  kadangi Briuselio apeliacinio teismo generalinis prokuroras pateikė prašymą atšaukti Vengrijoje išrinktos Europos Parlamento narės Lívios Járókos imunitetą dėl 1975 m. gruodžio 1 d. karališkojo nutarimo dėl bendrojo kelių policijos reglamento 11 straipsnio 1 dalies 1 pastraipoje ir 1968 m. kovo 16 d. įstatymo dėl kelių policijos 29 straipsnio 3 dalyje numatyto pažeidimo; kadangi šis pažeidimas yra susijęs su greičio viršijimu;
               
            
                  B.
               
               
                  kadangi 2018 m. lapkričio 17 d. 10.30 val. stacionarus automatinis prietaisas Iklyje, veikiantis be kvalifikuoto pareigūno, užfiksavo, kad transporto priemonė, registruota Lívios Járókos vardu, viršijo didžiausią leidžiamą greitį; kadangi buvo surašytas protokolas ir šio protokolo kopija kartu su atsakymo forma 2018 m. lapkričio 29 d. buvo išsiųsta Líviai Járókai; kadangi prokuratūra, siekdama nustatyti, ar šią transporto priemonę vairavo L. Járóka, kelis kartus nesėkmingai bandė ją apklausti; kadangi, Viešosios federalinės užsienio reikalų tarnybos protokolo direktorato duomenimis, Lívia Járóka neįformino savo gyvenamosios vietos Belgijoje; kadangi, praėjus penkiolikai dienų nuo protokolo kopijos išsiuntimo, byla buvo perduota Briuselio prokuratūrai;
               
            
                  C.
               
               
                  kadangi pagal Protokolo Nr. 7 dėl Europos Sąjungos privilegijų ir imunitetų 9 straipsnio pirmą pastraipą Europos Parlamento nariai savo valstybės narės teritorijoje naudojasi imunitetais, kurie toje valstybėje narėje yra suteikiami parlamento nariams, o visų kitų valstybių narių teritorijose – imunitetu nuo bet kokios sulaikymo priemonės ir patraukimo atsakomybėn;
               
            
                  D.
               
               
                  kadangi, pirma, Parlamentas negali būti prilyginamas teismui ir, antra, vykstant imuniteto atšaukimo procedūrai Parlamento narys negali būti laikomas „kaltinamuoju“ (2);
               
            
                  E.
               
               
                  kadangi tik Parlamentas gali nuspręsti, ar konkrečiu atveju atšaukti imunitetą, ar jo neatšaukti; kadangi Parlamentas gali pagrįstai atsižvelgti į Parlamento nario poziciją, kad galėtų priimti sprendimą, ar atšaukti jo imunitetą, ar jo neatšaukti (3);
               
            
                  F.
               
               
                  kadangi pažeidimas, kuriuo įtariama Lívia Járóka, nėra tiesiogiai ar akivaizdžiai susijęs su jos, kaip Europos Parlamento narės, vykdomomis pareigomis ir nėra einant Europos Parlamento narės pareigas pareikšta nuomonė ar balsavimas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;
               
            
                  G.
               
               
                  kadangi šiuo atveju Parlamentas neaptiko jokių fumus persecutionis prielaidos, t. y. pakankamai rimtos ir tikslios prielaidos, kuri leistų manyti, kad procesas buvo pradėtas siekiant pakenkti Europos Parlamento narės politinei veiklai, įrodymų;
               
            
               
                  1.
               
               
                  nusprendžia atšaukti Lívios Járókos imunitetą;
               
            
               
                  2.
               
               
                  paveda Pirmininkui nedelsiant perduoti šį sprendimą ir atsakingo komiteto pranešimą kompetentingoms Belgijos institucijoms ir Líviai Járókai.
               
            
         (1)  2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI:EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115.
      
         (2)  A2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.
      
         (3)  2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440, 28 punktas.